બીજેપી નેતાઓની હત્યા પછી કિશ્તવાડમાં આર્મી અને સુરક્ષા દળો ખૂબ જ સક્રિય બન્યા હતા. ઇન્ટેલિજન્સ એજન્સીના અધિકારી મુજબ બીજેપી નેતા અને તેમના ભાઇના હત્યારોઓને પકડવાની તપાસ ચાલી રહી છે. તેમણે જણાવ્યું કે શરૂઆતની તપાસમાં સ્પષ્ટ થઇ ગયું હતું કે બીજેપી નેતાઓની હત્યામાં જે હથિયારોનો ઉપયોગ કરાયો હતો, તે સ્થાનિક આતંકી સંગઠનોની ભાગીદારી તરફ ઇશારો કરી રહ્યા હતા. આ હત્યા પાછળ કિશ્તવાડમાં છુપાયેલા આતંકીઓને મદદ કરનાર સ્થાનિક લોકોની ભૂમિકા હતી.